કોઇપણ બાબતમાં સહજતા (પ્રયત્નવિહીનતા) એ પુષ્કળ પ્રયત્નોમાંથી જ આવતી હોય છે. કોઇપણ બાબતમાં આપણે જેટલા સજાગ પ્રયત્નો કરીએ, તો તેમાં કુદરતી રીતે જ સારા બનવાનું સરળ થતું જાય છે. તમારે જે પણ બાબતમાં પ્રભુત્વ મેળવવું હોય, પછી તે ધ્યાન કરવાની બાબત હોય કે બાસ્કેટબોલ રમવાની બાબત હોય કે પછી ગમે તે કેમ ન હોય, તેની પાછળ પુષ્કળ પ્રમાણમાં થકવી નાખનારા પ્રયત્નો કરવા માટે તૈયાર થઇ જાવ. અને તે સતત કરતા રહો. સજાગપણે. તમારા તે કામને સતત ચકાસતા રહો અને તેના ઉપર સતત કામ કરતા રહો. ધીરેધીરે, તમને જણાશે કે જે વસ્તુ શરૂઆતમાં ખુબ જ અઘરી, અરે અશક્ય લાગતી હતી તે હવે તમારા હાથની રમત બની ગઈ છે. જે પહેલાં તમારો ૮૦% સમય તમારી કલાના કંટાળાજનક ભાગને વારંવાર કરવામાં જતો હતો, તે હવે ઘટીને માત્ર ૨૦% થઇ ગયો છે. બાકીનાં ૮૦% તો હવે મજા બની ગઈ છે.